ബോഗികള് ഇന്ന് പഞ്ചാബിലേക്ക് ആലപ്പുഴ ഉത്തര റെയില്വേയ്ക്കുവേണ്ടി ചേര്ത്തല ഓട്ടോകാസ്റ്റ് നിര്മിച്ച കാസ്നബ് ബോഗികള് ശനിയാഴ്ച പഞ്ചാബിലേക്ക് കൊണ്ടുപോകും. അമൃതസറിലെ സെന്ട്രല് വര്ക്ക്ഷോപ്പിലേക്കാണ് ചരക്കുവണ്ടികള്ക്കുള്ള നാല് ബോഗികള്കൂടി കൊണ്ടുപോകുന്നത്. ഓട്ടോകാസ്റ്റില് രാവിലെ 10ന് നടക്കുന്ന ചടങ്ങില് പി പി ചിത്തരഞ്ജന് എംഎല്എ ഫ്ലാഗ് ഓഫ് ചെയ്യും. കഴിഞ്ഞവര്ഷം മാര്ച്ചിലാണ് കാസ്നബ് ബോഗി നിര്മാണ കരാര് ലഭിച്ചത്. അഞ്ച് ബോഗികള് നിര്മിക്കാനായിരുന്നു കരാര്. ഇതില് ആദ്യത്തേത് ആഗസ്ത് ആറിന് പഞ്ചാബിലേക്കയച്ചു. ശേഷിക്കുന്ന നാലെണ്ണമാണ് ശനിയാഴ്ച കൊണ്ടുപോകുന്നത്. ഒക്ടോബര് 31നകം ബോഗികള് കൈമാറണമെന്നാണ് കരാറെങ്കിലും അതിനുമുമ്ബേ നിര്മാണം പൂര്ത്തിയാക്കി. റെയില്വേ ഗുണനിലവാര ഏജന്സിയായ റിസര്ച്ച് ഡിസൈന് ആന്ഡ് സ്റ്റാന്ഡേര്ഡ് ഓര്ഗനൈസേഷനിലെ ആര്ഡിഎസ്ഒ ഉദ്യോഗസ്ഥര് പരിശോധന നടത്തി അന്തിമ സര്ട്ടിഫിക്കറ്റും നല്കിയിരുന്നു. ആര്ഡിഎസ്ഒ ഹൈദരബാദ് മേഖലാ ഓഫീസിലെ സീനിയര് സെക്ഷന് എന്ജിനിയര് സാമുവല് ആനന്ദ്കുമാറിന്റെ നേതൃത്വത്തിലുള്ള സംഘമാണ് മൂന്ന് ദിവസമായി പരിശോധന നടത്തിയത്. ഒരു ബോഗിക്ക് 2.5 ടണ്ണോളമാണ് ഭാരം. രണ്ട് മീറ്റര് വീതിയും 2.5 മീറ്റര് നീളവും മുക്കാല് മീറ്റര് ഉയരവുണ്ട്. പ്രതീക്ഷ 4 കോടിയുടെ വര്ധന ബോഗി നിര്മാണത്തിലൂടെ വിറ്റുവരവില് നാലുകോടിയുടെ വര്ധനയാണ് ഓട്ടോകാസ്റ്റ് പ്രതീക്ഷിക്കുന്നത്. സ്വകാര്യ മേഖലയിലെ വമ്ബന് കമ്ബനികളോട് മത്സരിച്ചാണ് ഓട്ടോകാസ്റ്റ് കരാര് നേടിയത്. പ്രതിവര്ഷം രണ്ടായിരത്തിലേറെ ബോഗികളാണ് റെയില്വേ വാങ്ങുന്നത്. ഇതിന്റെ 20 ശതമാനം ഓര്ഡര് ഓട്ടോകാസ്റ്റിന് ലഭിക്കുമെന്നാണ് ധാരണ. ഗുണനിലവാരം, സമയബന്ധിതമായി നിര്മാണം പൂര്ത്തിയാക്കല് എന്നീ അനുകൂലഘടകങ്ങള് ഭാവിയില് കൂടുതല് കരാറുകള് ലഭിക്കാന് സഹായകമാകും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്